Leonardo da Vinci

**Leonardo da Vinci** (14/15. april 1452 − 2. maj 1519) bio je italijanski slikar, arhitekt, pronalazač, muzičar, kipar, izumitelj, matematičar i inženjer. Najveći genij renesanse, čovjek koji utjelovljuje renesansni ideal svestrana čovjeka - višestruko nadarena čovjeka neutažive znatiželje i žudnje za novim spoznajama. Nabrajanje njegovih neumjetničkih interesa graniči s neshvatljivim: anatomija, botanika, kartografija, geologija, matematika, aeronautika, optika, mehanika, astronomija, hidraulika, akustika, niskogradnja, tehnika proizvodnje oružja, planiranje gradova.

Njegova djela "Posljednja večera" (1495-97) kao i "Mona Lisa" (1503-06) spadaju među najpopularnije i najuticajnije slike renesanse, dok njegovi spisi odražavaju duh znanstvenog istraživanja i mehaničke inventivnosti koja je bila stoljećima ispred svoga vremena.

Jedinstvena slava koju je Leonardo uživao u svom životu i to, filtrirana i očišćena od strane historijskog kriticizma, ostala je neokaljana do današnjeg dana bazirana na jednakoj unikatnoj univerzalnosti njegova duha. Leonardova univerzalnost je više nego višestruka. Istina, u vrijeme renesanse i perioda humanizma, višestrukost je bila visoko postavljena kvaliteta; ali nije bila bez razloga rijetka. Mnogi drugi dobri umjetnici su je posjedovali. Leonardova univerzalnost, s druge strane, bila je spiritualna snaga, isključivo njegova, koja je generirala u njemu neograničenu žudnju za znanjem i koja je vodila njegova razmišljanja i ponašanje. Umjetnik po dispoziciji, otkrio je da su njegove oči bile njegov glavni put do znanja; za Leonarda, vid je bio čovjekov najviši organ čula zato što vid sam pretvara činjenice u iskustva odmah, korektno, i sa sigurnošću. To znači da svaki fenomen koji je promatran postaje objekt znanja. Saper vedere ("znati kako vidjeti") postaje glavna tema njegovih pročavanja čovjekovih djela i kreacija prirode. Njegova kreativnost dostizala je u svako područje u kojem se koristilo grafičko predstavljanje: bio je slikar, kipar, arhitekt kao i inženjer. Ali on je išao i iznad svega toga. Njegov veličanstven intelekt, njegova neuobičajena snaga opservacije, te njegovo majstorstvo umjetnosti crtanja vodilo ga je u promatranje same prirode, koju je proučavao sa metodičnošću i ubacujući logiku - u čemu su njegova umjetnost i njegova znanost bile jednako zastupljene.
mini|*Mona Lisa*, 1506.
mini|*Posljednja večera*
mini|Crtež proučavanja embrija
mini|*Dama s hermelinom*

## Biografija
1452.
* Leonardo je rođen u mjestu Vinci, blizu Firence, 15. aprila 1452.

1460.
* djetinjstvo u Vinciju
* odlazi u Firencu, postaje šegrt u radionici kod Verrocchija (1469)

1470.
* postaje član udruženja slikara (1472)
* završava svoj prvi poznat crtež ''La valle dell'Arno* ("Dolina Arna") (1473)
* slika anđela na Verrocchiovom *Krštenju Isusa Krista* (1475)
* slika *Navješćenje'' (1477)
* portret Ginevre de' Benci (1478)

1480.
* slika *San Gerolamo* i *Poklonstvo magova* (1481)
* napušta Firencu i odlazi u Milano, u službu kod Ludovica Sforze (1482–1483)
* slika "Bogorodica na stijenama" (1483–1486)
* počinje istraživati ljudsko letenje (1486)
* anatomski crteži u rukopisima (1488–1489)

1490.
* slika *Dama s hermelinom* (*Portret Cecilije Gallerani*)
* dizajnira spravu za letenje (1492)
* radi na velikoj equestrian statui Francesca Sforze (1493)
* proučava otpornost raznih vrsta arkada (1494)
* slika drugu sliku *Bogorodica na stijenama* (1494)
* slika *Posljednja večera* (1495)
* susreće matematičara Luku Paciolija, s kojim proučava Euklida (1496)
* slika *Madonna i dijete sa svetom Anom* (1499)
* napušta Milano (1499) da bi se vratio u Firencu, ostaje u Mantovi i Veneciji (1500)

1500.
* Cesare Borgia zapošljava Leonarda kao vojnog inženjera (1502)
* dizajnira ratne mašine i crta topografske mape (1502–1503)
* crta studije za *Bitku kod Anghiarija* (1503–1506)
* slika *Mona Lisa* (1504?)
* proučava let ptica, dizajnira spravu za letenje, i pokušava riješiti kvadraturu kruga (1505)
* proučava fluidne elemente: vodu, zrak i vatru (1506–1508)
* vraća se u Milano (1508)
* slika *Sveta Ana* (1509)

1510.
* poduzima detaljna anatomska istraživanja (1510)
* odlazi u Rim tražeći patronažu novog pape, Lava X (1513)
* konstruira mehaničkog lava za krunidbu Franje I, kralja Francuske (1515)
* slika autoportret (1515)
* odlazi na dvor Franje I, Amboise (1516)
* dizajnira palaču u Romorantinu (1517)
* umire u Amboiseu 2. maja 1519.

### Slikarstvo 
Najpoznatija slika Leonarda da Vincija je *Mona Lisa*. Osim nje, poznato djelo je i *Posljednja večera*.

Ostala slikarska djela:
* *Bogorodica na stijenama*
* *Sveti Ivan Krstitelj*
* *Starac i mladić*
* *Poklonstvo kraljeva*

### Pronalasci 
Samo jednostavno nabrajanje njegovih neumjetničkih interesa graniči sa neshvatljivim: anatomija, botanika, kartografija, geologija, matematika, aeronautika, optika, mehanika, astronomija, hidraulika, čovjekov let, akustika, niskogradnja, tehnika proizvodnje oružja, planiranje gradova...

Leonardov učinak je pregled toga izvanrednog perioda ljudske historije koji je poznat kao italijanska renesansa, perioda velikih kulturnih prednosti i velikih projekata. Leonardova djela su odraz čovjeka i žene toga doba, onoga što su osjećali i činili, sprava koje su gradili kako bi zauzvrat mogli graditi zgrade, palače, dvorce; mašine za vođenje rata, za rad, za proizvodnju i trgovinu svih onih roba čija dostupnost je bila od vrlo velike važnosti za vladare i njihove dvorove. No kako bilo, još važnije, Leonardovi pronalazci su svjedoci ko i šta je on bio - čovjek koji je bio oblikovan najomiljenijim i najstimulativnijim gradom toga doba, Firencom, i ko je bio potican na osnovu svog vlastitog uzorka istraživanja i skiciranja ideja i planova i koncentriran na više različitih sektora, rangiranih od hidraulike do mehanike, do letenja, do anatomije i do optike... Trebamo samo pogledati neke od najinteresantnijih ideja od svih sadržanih u više od 6.000 Leonardovih zapisa kako bismo shvatili veličinu njegovih misli.

Jedan od najznačajnijih pronalazaka je i padobran.

## Reference 
## Vanjski linkovi 
* Leonardo da Vinci na *nationalgallery.org.uk*

Kategorija:Rođeni 1452.
Kategorija:Umrli 1519.
Kategorija:Leonardo da Vinci
Kategorija:Italijanski slikari
Kategorija:Italijanski arhitekti
Kategorija:Italijanski izumitelji
Kategorija:Italijanski polimati
Kategorija:Historija anatomije
Kategorija:Prosvjetiteljstvo
Kategorija:Renesansni slikari
Kategorija:Biografije, Vinci